Diari Oficial de la Generalitat Valenciana


Sumari del DOGV 9102, del 08-06-2021 (2021/6369)

DECRET 78/2021, de 4 de juny, del Consell, de creació de l'Institut Universitari Valencià d'Investigació en Intel·ligència Artificial- VRAIN (Valencian Research Institute for Artificial Intelligence), de la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6369


Data del document
:   04-06-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

DECRET 78/2021, de 4 de juny, del Consell, de creació de l'Institut Universitari Valencià d'Investigació en Intel·ligència Artificial- VRAIN (Valencian Research Institute for Artificial Intelligence), de la Universitat Politècnica de València. [2021/6369]  
La Universitat Politècnica de València ha proposat la creació de l'Institut Universitari Valencià d'Investigació en Intel·ligència Artificial'VRAIN (Valencian Research Institute for Artificial Intelligence), amb un acord previ del Consell de Govern en la sessió de 18.02.2021 i l'informe favorable del Consell Social de 03.03.2021. La proposta de creació ha sigut objecte d'informes favorables de l'Agència Valenciana d'Avaluació i Prospectiva, de 30.03.2021 i de 23.04.2021.  
De conformitat amb el que es disposa en l'article 12.3 de la Llei 4/2007, de 9 de febrer, de la Generalitat, de coordinació del sistema universitari valencià, el Ple del Consell Valencià d'Universitats i Formació Superior, en la reunió de 22.02.2021, ha tingut coneixença de la proposta.  
Per això, d'acord amb el que estableixen l'article 12.4 de la Llei 4/2007, de 9 de febrer, de la Generalitat, de coordinació del sistema universitari valencià, i l'article 10 de la Llei orgànica 6/2001, de 21 de desembre, d'universitats, a proposta de la consellera d'Innovació, Universitats, Ciència i Societat Digital, d'acord amb l'article 28.c de la Llei 5/1983, de 30 de desembre, de la Generalitat, del Consell, amb la deliberació prèvia del Consell, en la reunió de 4 de juny de 2021,  
  
  
  
DECRETE  
  
Article 1. Creació  
Es crea l'Institut Valencià d'Investigació en Intel·ligència Artificial - VRAIN (Valencian Research Institute for Artificial Intelligence), de la Universitat Politècnica de València.  
  
Article 2. Normativa aplicable  
L'Institut Valencià d'Investigació en Intel·ligència Artificial - VRAIN (Valencian Research Institute for Artificial Intelligence) es regirà pel que estableixen la Llei orgànica 6/2001, de 21 de desembre, d'universitats, i la Llei 4/2007, de 9 de febrer, de la Generalitat, de coordinació del sistema universitari valencià, així com pel que disposen els Estatuts de la Universitat Politècnica de València i el seu reglament de règim intern.  
  
Article 3. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i l'execució d'aquest decret.  
  
Article 4. Incidència pressupostària  
L'aplicació i el desplegament d'aquest decret no podran tindre incidència en la dotació dels capítols de despesa assignada a la Conselleria d'Innovació, Universitats, Ciència i Societat digital, i, en tot cas, les despeses hauran de ser ateses amb els mitjans personals i materials propis de la Universitat Politècnica de València.  
  
Article 5. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
Article 6. Recursos  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de publicar-se en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant del Consell en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 4 de juny de 2021  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS